અમદાવાદ: રાજકોટના કોઠારિયા રોડ પર અાવેલી સોસાયટીમાં રહેતા એક પટેલ દંપતીએ રહસ્યમય સંજોગોમાં અાત્મહત્યા કરતાં અા ઘટનાએ ભારે ચકચાર જગાવી છે. પોલીસે અાપઘાતનો ગુનો દાખલ કરી સઘન તપાસ શરૂ કરી છે. અા અંગેની વિગત એવી છે કે રાજકોટના કોઠારિયા રોડ પર બ્રહ્માણી હોલની બાજુમાં અાવેલી તિરુપતિ સોસાયટીમાં રહેતા અને ઈન્વિટેશનનું કામ કરતાં ૩૨ વર્ષીય મનીષ વેકરિયા અને તેની ૩૦ વર્ષીય પત્ની અલ્પાએ અગમ્ય કારણસર ગળેફાંસો ખાઈ જીવન ટૂંકાવી નાખ્યું હતું. તપાસ દરમિયાન અા દંપતીના લગ્ન ૧૧ વર્ષ અગાઉ થયા હતા પરંતુ સંતાન ન થતાં તેના નાનાભાઈના પુત્રને દત્તક લીધો હતો.